ธุรกิจปิดเกมแค้น

ธุรกิจปิดเกมแค้น  เป็นละครชุดทางโทรทัศน์เกาหลีใต้ นำแสดงโดย พัก ซอ-จุน, คิม ดา-มี, ยู แจ-มย็อง, คว็อน นา-รา ได้รับเค้าโครงจากเว็บตูนในชื่อเดียวกัน และเป็นละครชุดเรื่องแรกที่ผลิตโดยบริษัทจัดจำหน่ายภาพยนตร์ โชว์บ็อกซ์ ออกอากาศทางเจทีบีซีในเกาหลีใต้ตั้งแต่วันที่ 31 มกราคม จนถึง 21 มีนาคม ค.ศ. 2020 และเผยแพร่ทั่วโลกทางเน็ตฟลิกซ์ "ธุรกิจปิดเกมแค้น" ชนะรางวัลละครโทรทัศน์ดีเด่นที่รางวัลเอเชียนเทเลวิชันอะวอดส์ครั้งที่ 25
เรื่องย่อ.
จากอุบัติเหตุที่ทำให้พ่อของเขาเสียชีวิต พัก แซ-รอย (พัก ซอ-จุน) พยายามฆ่า ชัง กึน-ว็อน (อัน โบ-ฮย็อน) ลูกชายของผู้ก่อตั้งกลุ่มชังกา ชัง แด-ฮี (ยู เจ-มย็อง) เขาถูกจับกุมและหญิงสาวที่เขารัก โอ ซู-อา (คว็อน นา-รา) ได้รับทุนเรียนต่อมหาวิทยาลัยจากชัง แด-ฮี และภายหลังเธอเป็นหัวหน้าฝ่ายวางแผนเชิงกลยุทธ์ของกลุ่มชังกา
หลังจากการปล่อยตัวของเขาจากเรือนจำ พัก แซ-รอย เปิดร้านดันบัมในอีแทว็อน เขาต้องการที่จะประสบความสำเร็จและแก้แค้นกลุ่มชังกา อย่างไรก็ตาม เขาไม่ได้มีความสามารถด้านการบริหารธุรกิจมากนัก จากนั้นเขาได้พบกับโช อี-ซอ (คิม ดา-มี)
 เจ้าของร้านทันบัม บาร์และร้านอาหารในย่านอิแทวอน ในช่วงวัยรุ่น แซรอยถูกไล่ออกจากโรงเรียนหลังจากต่อย กึน-ว็อน ลูกชายของประธานชัง ซึ่งกำลังรังแกเพื่อนร่วมชั้น และต้องสูญเสียพ่อไปจากอุบัติเหตุที่ กึนว็อน ขับรถชนโดยประมาท ด้วยความโกรธแค้นจากความสูญเสีย เขาจึงทำร้ายกึนว็อนทำให้ต้องโทษจำคุก 3 ปี หลังจากพ้นโทษจำคุกมา 7 ปี แซรอยตัดสินใจเดินตามรอยพ่อ เปิดบาร์และร้านอาหารชื่อ 'ทันบัม' ในย่านอิแทวอน ด้วยเป้าหมายที่จะขยายกิจการให้เป็นแฟรนไชส์ และเอาชนะบริษัทอาหารยักษ์ใหญ่อย่าง 'ชังกากรุ๊ป' ที่นำโดยประธานชัง ในปี 2020 เขากลายเป็นประธานเจ้าหน้าที่บริหาร (CEO) ของบริษัทไอซีกรุ๊ป ซึ่งเป็นบริษัทของเขาเอง
 ผู้จัดการร้านทันบัม บาร์และร้านอาหารของแซรอย อี-ซอ เป็นเด็กสาวที่มีความสามารถรอบด้านและฉลาดมาก โดยมีไอคิวสูงถึง 162 เธอตัดสินใจย้ายจากนิวยอร์กเพื่อมาศึกษาต่อที่ประเทศเกาหลีใต้ นอกจากนี้ เธอยังเป็นที่รู้จักอย่างกว้างขวางในฐานะบล็อกเกอร์ชื่อดังและอินฟลูเอนเซอร์ที่มีผู้ติดตามจำนวนมากในโลกโซเชียลมีเดีย หลายคนเชื่อว่า อีซอเป็นคนเย็นชาทำให้บางคนมองว่าเธออาจเป็นไซโคพาท แต่สุดท้ายแล้วเธอก็มีความห่วงใยต่อเพื่อนร่วมงานที่ร้านทันบัม อีซอมีความสัมพันธ์ที่ดีขึ้นกับฮย็อนอี หลังจากที่เคยวิจารณ์ฝีมือการทำอาหารของเธอและมีความกังวลว่าอัตลักษณ์ทางเพศของฮย็อนอีจะส่งผลกระทบต่อธุรกิจของทันบัม แม้ว่าจะถูกปฏิเสธความรักจากแซรอย อีซอยังคงอยู่เคียงข้างเขาในฐานะผู้จัดการร้านทันบัม ในปี 2020 อีซอกลายเป็นประธานเจ้าหน้าที่ฝ่ายการเงินของบริษัทไอซีกรุ๊ปของแซรอย ภายหลัง แซรอยได้ตระหนักถึงความรู้สึกที่เขามีต่ออีซอ จึงตัดสินใจสารภาพรักกับเธอ
 ประธานเจ้าหน้าที่บริหารของชังกากรุ๊ป บริษัทอาหารยักษ์ใหญ่ ประธานชังเป็นชายที่สร้างธุรกิจด้วยตัวเอง จากบาร์เล็ก ๆ จนเติบโตเป็นแฟรนไชส์ขนาดใหญ่ แม้จะต้องเผชิญกับอุปสรรคมากมายก็ตาม จากประสบการณ์ในการเป็นผู้นำชังกามาอย่างยาวนาน เขามีความเชื่อมั่นอย่างแรงกล้าในอำนาจและอำนาจหน้าที่ว่าเป็นเครื่องมือสำคัญในการบรรลุเป้าหมายที่ตั้งไว้ เขาพบกับ แซ-รอยเป็นครั้งแรกเมื่อแซ-รอยมีเรื่องทะเลาะวิวาทกับกึน-ว็อนลูกชายของเขาตอนสมัยเรียนมัธยมปลาย และคาดหวังให้แซ-รอยคุกเข่าลงเพื่อแสดงความเคารพ อย่างไรก็ตาม แซ-รอยปฏิเสธที่จะคุกเข่า ซึ่งทำให้ชีวิตของเขายิ่งยากลำบากขึ้นไปอีก ในปี 2020 เขาได้รับการวินิจฉัยว่าเป็นมะเร็งตับอ่อน และจะมีชีวิตอยู่ได้อีกไม่นาน น่าเสียดายที่กิจกรรมที่ผิดกฎหมายของเขาในขณะที่บริหารบริษัทชังกาถูกเปิดโปง ทำให้บริษัทของเขาต้องล่มสลาย แม้ว่าจะต้องคุกเข่าต่อหน้าแซ-รอยเพื่อขอความช่วยเหลือ แต่แซ-รอยกลับควบรวมกิจการชังกาเข้ามาอยู่ในกลุ่มบริษัทของเขา ทำให้แท-ฮีไม่เหลืออะไรเลย
งานสร้าง.
เริ่มต้นการผลิตละครเรื่องธุรกิจปิดเกมแค้นอย่างเป็นทางการด้วยการอ่านบทครั้งแรกเมื่อเดือนสิงหาคม ปี 2019 ณ อาคารเจทีบีซี ย่านซังอัมดง กรุงโซล ประเทศเกาหลีใต้
เพลงประกอบออริจินัล.
"ธุรกิจปิดเกมแค้น: เพลงประกอบออริจินัล".
เพลงประกอบของ"ธุรกิจปิดเกมแค้น" รวบรวมเป็นอัลบั้ม 4 ช่วง วางจำหน่ายเมื่อวันที่ 20 มีนาคม ค.ศ. 2020 ซีดีแผ่นที่ 1 และ 2 ประกอบด้วยเพลงธีมและเวอร์ชันดนตรีบรรเลงล้วน ขณะที่ซีดีแผ่นที่ 3 และ 4 ประกอบด้วยดนตรีประกอบพื้นหลัง รายชื่อต่อไปนี้เป็นรายชื่อเพลงสำหรับการเผยแพร่ทางออนไลน์สตรีมมิงของอัลบั้ม
ผลตอบรับ.
ส่วนแบ่งผู้ชมตอนสุดท้ายของ"ธุรกิจปิดเกมแค้น" อยู่ที่ 16.548% ทั่วประเทศ ทำให้เป็นละครโทรทัศน์ที่มีเรตติงสูงสุดที่เป็นลำดับ 3 ของเจทีบีซี และละครโทรทัศน์ที่มีเรตติงสูงที่สุดในวงการโทรทัศน์เกาหลีเป็นลำดับที่ 8
นิตยสาร"ไทม์" รวม"ธุรกิจปิดเกมแค้น" ให้อยู่ในรายชื่อ "10 อันดับ ละครโทรทัศน์เกาหลีที่ควรดูในเน็ตฟลิกซ์" และ "ฟอบส์" รวมให้อยู่ในรายชื่อ "13 อันดับละครโทรทัศน์เกาหลีใต้แห่งปี 2020" "เดอะการ์เดียน" กล่าวถึง"ธุรกิจปิดเกมแค้น" ในบทความแนะนำละครโทรทัศน์เกาหลีที่ควรดูหลัง"สควิดเกม เล่นลุ้นตาย" กูเกิล เทรนดส์ เปิดเผยว่า"ธุรกิจปิดเกมแค้น" เป็นละครโทรทัศน์/รายการบันเทิงที่ได้รับการค้นหามากที่สุดในปี 2020 และเป็นคำที่ค้นหามากที่สุดในเกาหลีใต้เป็นลำดับที่ 4